Diari Oficial de la Generalitat Valenciana


Sumari del DOGV 1293, del 30-04-1990 (1990/817224)

ORDRE d'1 de març de 1990, de la Conselleria de Cultura, Educació i Ciència, per la qual s'estableixen els requisits i el procediment d'autorització del funcionament dels gabinets psicopedagògics escolars i d'homologació de la valoració psicopedagògica a l'efecte de la determinació de l'alumnat amb necessitats educatives especials.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/03/01/(2)/dof/vci/html**

### Dades del document

Número de DOGV
:   1293

Data del DOGV
:   30-04-1990

Secció del DOGV
:   DISPOSICIONS GENERALS

Número del document
:   1990/817224


Data del document
:   01-03-1990

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre d'1 de març de 1990, de la Conselleria de Cultura, Educació i Ciència, por la qual s'estableixen els requisits i el procediment d'autorització del funcionament dels gabinets psicopedagògics escolars i d'homologació de la valoració psicopedagògica a l'efecte de la determinació de l'alumnat amb necessitats educatives especials.  
El Decret 53/1989, de 18 d'abril, del Consell de la Generalitat Valenciana, disposa que la Conselleria de Cultura, Educació i Ciència establirà el procediment i els requisits per a l'autorització dels gabinets psicopedagògics escolars que intervenen en centres docents no universitaris mantinguts amb fons públics.  
Així mateix, el Decret 128/1986, de 20 d'octubre, del Consell de la Generalitat Valenciana, inclou els gabinets psicopedagògics dels centres privats concertats com a serveis complementaris.  
Per a reglamentar el procediment d'autorització del funcionament dels gabinets psicopedagògics,  
ORDENE:  
Primer  
1. Qualsevol gabinet psicopedagògic que intervinga en centres docents no universitaris mantinguts amb fons públics haurà d'estar autoritzat per la Conselleria de Cultura, Educació i Ciència.  
2. Els gabinets psicopedagògics autoritzats hauran d'acomplir el pla d'activitats dels serveis psicopedagògics que establesca anualment la Direcció General d'Ordenació i Innovació Educativa.  
Segon  
1. L'autorització dels gabinets psicopedagògics municipals serà un requisit necessari perquè els ajuntaments o les mancomunitats de municipis puguen rebre ajudes o subvencions que, en aquesta matèria, oferesca la Conselleria.  
2. L'autorització dels gabinets psicopedagògics dels centres privats concertats serà un requisit necessari previ a la sol·licitud d'autorització de percepció de quantitats per aquest servei complementari.  
Tercer  
Per a obtenir l'autorització, els gabinets psicopedagògics hauran de tenir els requisits següents:  
1. Que els professionals que l?integren tinguen la titulació mínima de llicenciats en Psicologia o en Ciències de l?Educació, o Filosofia i Lletres, secció Pedagogia o Psicologia.  
2. Que tinguen un contracte laboral o de prestació de serveis en vigor, per a tot el curs escolar, tots els components.  
3. Acomplir el pla d'activitats dels serveis psicopedagògics  
Quart  
Podran sol·licitar l'autorització per al funcionament del gabinet psicopedagògic: els titulars dels centres privats concertats, les corporacions locals i les mancomunitats de municipis.  
La sol·licitud d'autorització serà presentada per la persona física o per la representació de la persona jurídica que tinga la titularitat del gabinet psicopedagògic.  
Cinqué  
L'expedient d'autorització s'iniciarà mitjançant una sol·licitud de la titularitat dirigida a la Conselleria de Cultura, Educació i Ciència, a través del Servei Territorial corresponent, i haurà de contenir- la documentació següent:  
a) De caràcter general:  
1. Instància sol·licitud.  
2. Composició del personal adscrit al gabinet, acompanyada de fotocòpia compulsada de la titulació dels components.  
3. Fotocòpia compulsada del contracte dels membres del gabinet, si s'escau.  
4. Pressupost i fórmules de finançament per al seu manteniment.  
5. Declaració del compromís d'executar el pla d'activitats dels serveis psicopedagògics escolars.  
6. Pla d'intervenció.  
7. Calendari i horari diari i setmanal de treball.  
b) Juntament amb la documentació anterior, caldrà presentar amb caràcter específic:  
1. Les corporacions locals  
Relació de centres docents on el gabinet psicopedagògic desenrotllarà el programa d'intervenció, amb indicació de la denominació, del nivell, de la modalitat educativa, de la titularitat i, en la formació professional, del grau i les especialitats.  
Les mancomunitats ho faran per a cadascuna de les localitats que la integren.  
2. Els centres privats concertats  
Còpia del quadre d'organització pedagògica del centre establit per l?Ordre de 27 de juliol de 1984, de la Conselleria de Cultura, Educació i Ciència, visat pel Servei Territorial corresponent.  
Sisé  
Els Serveis Territorials, una volta comprovat que l?expedient compleix tots els requisits, i amb l?informe de la Inspecció educativa, trametran els expedients a la Direcció General d'Ordenació i Innovació Educativa, amb la proposta d'autorització o denegació si s'escau. Aquesta proposta cal que siga motivada en tots els casos. En el cas de denegació, es concedirà el tràmit d?audiència prèviament a la seua tramesa.  
Seté  
L'autorització es concedirà sempre que es complesquen els requisits que estableix l'article tercer d'aquesta Ordre. Altrament, l'autorització serà denegada, i haurà de dictar-se mitjançant una resolució motivada contra la qual es podran fer els recursos administratius i jurisdiccionals corresponents.  
Vuité  
Seran causes de revocació, l?incompliment de les condicions essencials de l'autorització o l?incompliment de les condicions que s'imposen per raó d'ajudes concedides.  
Novè  
Qualsevol modificació que es produirà en la composició del gabinet o en l?atenció dels centres objecte de l?autorització d?intervenció, caldrà notificar-la a la Conselleria de Cultura, Educació i Ciència per mitjà del Servei Territorial corresponent, en el termini màxim de 15 dies comptadors a partir d'aquesta modificació.  
Deu  
La Conselleria de Cultura, Educació i Ciència podrà concedir l?homologació de la valoració psicopedagògica, a l?efecte de la determinació dels alumnes amb necessitats educatives especials, als gabinets psicopedagògics que compliran els requisits següents:  
1. Tenir l?autorització com a gabinet psicopedagògic.  
2. Estar funcionant durant 3 cursos acadèmics prèviament a la sol·licitud.  
3. Composició multiprofessional: psicòleg, llicenciat en Ciències de l'Educació o Filosofia i Lletres, secció de Pedagogia o Psicologia, i assistent social.  
4. Contracte laboral per a cadascun dels especialistes anteriors.  
5. Informe favorable de la Inspecció educativa.  
Onze  
L'autorització i homologació de funcionament dels gabinets psicopedagògics es concedirà mitjançant resolució de la Direcció General d'Ordenació i Innovació Educativa, a proposta dels Serveis Territorials de Cultura i Educació.  
Dotze  
1. S'estableix, amb caràcter general i únic per a la Comunitat Valenciana, un Registre de gabinets psicopedagògics, dels quals s'estableix en aquesta Ordre l'autorització i/o homologació.. Tindrà un caràcter públic.  
2. El Registre dependrà de la Direcció General d'Ordenació i Innovació Educativa.  
3. En tot cas, la inscripció en el Registre comprendrà les especificacions següents:  
a) Titularitat, data d'autorització i/o homologació.  
b) Número de codi d'identificació.  
c) Denominació específica, domicili postal.  
d) Ambit d'actuació.  
4. La denominació, comprendrà la genèrica de Gabinet Psicopedagògic més la paraula homologat i/o autoritzat, segons els casos, i se n'hi podrà afegir una d'específica que l?individualitze, sense que es puga prestar a confusió amb altres gabinets psicopedagògics. No obstant això, el registre de la denominació específica respectarà sempre el millor dret d'altri.  
DISPOSICIO TRANSITORIA  
Els gabinets actualment autoritzats o homologats mantindran aquesta condició durant el curs escolar 1989/90, i hauran de presentar la sol·licitud que corresponga per a intervenir en els centres educatius a partir del començament del curs 1990/91.  
DISPOSICIO DEROGATORIA  
Queden derogats els articles 8 i 9 de l?Ordre de 13 de maig de 1985 (DOGV 30-5-85), i totes les disposicions de rang igual o inferior que s'oposen al que estableix aquesta Ordre.  
DISPOSICIONS FINALS  
Primera  
Autoritze la Direcció General d'Ordenació i Innovació Educativa a dictar, en l?àmbit de les seues competències, les disposicions necessàries per al desplegament d'aquesta Ordre.  
Segona  
Aquesta Ordre entrarà en vigor l?endemà de la publicació en el Diari Oficial de la Generalitat.  
València, 1 de març de 1990.  
El Conseller de Cultura, Educació i Ciència,   
ANTONI ESCARRE I ESTEVE


Còpia Permalink ELI